Jou eerste dag by ’n nuwe werk - Solidariteit Wêreld LoopbaanSolidariteit Wêreld Loopbaan
Tuis › Artikels › Jou eerste dag by ’n nuwe werk
Jou eerste dag by ’n nuwe werk
Vorige navorsing het getoon dat eerste indrukke binne sewe sekondes gevorm word, maar ’n onlangse studie verskil hiervan. Volgens sielkundiges van die Universiteit van Glasgow word daar binne ’n halwe sekonde nadat iemand se stem gehoor is, ’n oordeel oor die persoon se betroubaarheid gevel. Wat eerste indrukke selfs belangriker maak, is dat mense moeilik hulle eerste indrukke aanpas. ’n Kanadese navorser, Bertram Gawronski, het bevind dat eerste indrukke redelik blywend is en ander indrukke oorskadu, selfs nadat nuwe infligting oor die individu bekend is.
Kom vroeg en bly tot laat Kom ’n bietjie vroeër, veral as jy pendel en onseker oor die verkeersdruk is. Sit in die parkeerarea as jy meer as 10 minute vroeg is. Bly ook ’n bietjie later as wat daar van jou verwag word.
Hoe jy op jou eerste werkdag aantrek, is baie belangrik. Trek aan soos jy deur ander gesien en beleef wil word. Dra gepaste kleredrag en sorg dat jy deur ’n ring getrek kan word ̶ dit kommunikeer betroubaarheid en laat jou professioneel lyk.
Luister en maak aantekeninge van wat van jou verwag word. Moenie skaam wees om vrae te vra nie ̶ vrae wys dat jy nuuskierig is en gretig is om te leer.
Gianna Sen-Gupta, 2014, Expert Advice: 8 Tips to Succeed on Your First Day of Work, Nerdwallet, http://www.nerdwallet.com/blog/nerdscholar/2014/expert-advice-8-tips-succeed-first-day-work/.
Jacquelyn Smith, 2015, 21 things you should do on your first day of work, Business Insider,
Phil McAleer, 2014, New research reveals the secret to making a good first impression, University of Glasgow, http://www.gla.ac.uk/news/archiveofnews/2014/march/headline_312691_en.html.
Randall S. Hansen, [s.a.], Your First Days Working at a New Job: 20 Tips to Help You Make a Great Impression, Quintessential Careers, http://www.quintcareers.com/first_days_working.html.
Rick Nauert, 2011, Why first impressions are difficult to change, Live Science, http://www.livescience.com/10429-impressions-difficult-change-study.html.